حاجي بلور وائي پښتون يم له ميدان څخه به تيښته نۀ کووم
بلور وويل ماته دامنيت راکولو ضرورت نشته ، امنيت ورکوونکي پخپله هم مري. بشيربلور وويل " که زما په وژلو سره اسلام راتللى شي نو ترهه گر دې ما ووژني، خو زما بچي اؤ ځوانان دې وبخښي"
تيره شپه پيښور کې ديو ځانمرگي بريد څخه ژوندي وتلي دعوامي نيشنل پارټۍ مهم مشر حاجي غلام احمد بلور وئيلي دي چې هغوي به په 11م مئ پاکستان کې دترسره کيدونکو عامو انتخاباتو څخه نۀ په شا کيږي. دشورو په ورځ پيښور کې يو پريس کانفرنس ته پخپله وينا کې غلام احمدبلور وويل " مونږ مسلمانان اؤ پښتانۀ يو اؤ دميدان پريښودونکو څخه نۀ يو" هغه وويل مونږ دپاکستان دبقاء اؤ سلامتۍ جگړه کوؤ اؤ کومه شخصي جگړه مو نشته. داى اين پي مشر وويل علماء کرام دې فتوه ورکړي چې يو مسلمان وژونکى مسلمان نۀ شي کيدى. دهغه وينا وه " که چرې زما دکورنۍ يا گوند يو تن هم ووژل شي نو ايف ائي ار به دسپريم کورټ دچيف جسټس افتخار محمدچوهدري، پوځ دسرلښکر جنرال اشفاق پرويز کياني اؤ اليکشن کمشنر جسټس(ر) فخرالدين جي ابراهيم پشمول دهاغو گوندونو دمشرانو په ضد درج کولى شي ، څوک چې دترهه گريزو کارروائيو غندنه نۀ کوي." بلور وويل ماته دامنيت راکولو ضرورت نشته ، امنيت ورکوونکي پخپله هم مري. بشيربلور وويل " که زما په وژلو سره اسلام راتللى شي نو ترهه گر دې ما ووژني، خو زما بچي اؤ ځوانان دې وبخښي" هغه وويل که چرې هيواد کې انتخابات ترسره کول وي نو ددې لپاره به ترهه گر ختمول وي. دهغه وينا وه چې تيره شپه پيښور کې درامينځته شوې بدې پيښې په وير کې عوامي نيشنل پارټۍ ددريوؤ ورځو لپاره خپل انتخابي مهم اودرولى دى. بلخوا دپاکستان نگران داخله وزير ملک حبيب خان دخيبرپښتونخوا ائي جي پوليس ته امر کړى چې هغه دې دعوامي نيشنل پارټۍ امنيت بحال کړي. دتيرو څو ورځو راهسې پرله پسې دعوامي نيشنل پارټۍ په مشرانو بريدونه ترسره کيږي اؤ دشورو په ورځ هم چارسده کې داى اين پي په يو مقامي مشر بريد ترسره شوى چې پکې ددوؤ کسانو دژوبل کيدو اطلاعات دي. تيره شپه دپيښور په يکه توت سيمه کې دعوامي نيشنل پارټۍ په جلسه کې ترسره شوي ځانمرگي بريد کې ددوؤ ماشومانو، شپږو پوليس عسکرو اؤ يو خبريال پشمول 17 کسان وژل شوي اؤ 60 نور ژوبل شوي وؤ.